CELEX: 62010CA0126
Language: el
Date: 2011-11-10 00:00:00
Title: Υπόθεση C-126/10: Απόφαση του Δικαστηρίου (πέμπτο τμήμα) της 10ης Νοεμβρίου 2011 [αίτηση του Supremo Tribunal Administrativo (Πορτογαλία) για την έκδοση προδικαστικής αποφάσεως] — FOGGIA-Sociedade Gestora de Participações Sociais SA κατά Secretário de Estado dos Assuntos Fiscais (Προσέγγιση των νομοθεσιών — Οδηγία 90/434/ΕΟΚ — Κοινό φορολογικό καθεστώς εφαρμοστέο σε συγχωνεύσεις, διασπάσεις, εισφορές ενεργητικού και ανταλλαγές μετοχών που αφορούν εταιρίες διαφορετικών κρατών μελών — Άρθρο 11, παράγραφος 1, στοιχείο α' — Οικονομικώς βάσιμοι λόγοι — Αναδιάρθρωση ή ορθολογικότερη οργάνωση των δραστηριοτήτων των ενεχόμενων στη σχετική πράξη εταιριών — Έννοιες)

28.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 25/8
            
         
      Απόφαση του Δικαστηρίου (πέμπτο τμήμα) της 10ης Νοεμβρίου 2011 [αίτηση του Supremo Tribunal Administrativo (Πορτογαλία) για την έκδοση προδικαστικής αποφάσεως] — FOGGIA-Sociedade Gestora de Participações Sociais SA κατά Secretário de Estado dos Assuntos Fiscais
      (Υπόθεση C-126/10) (1)
      
      (Προσέγγιση των νομοθεσιών - Οδηγία 90/434/ΕΟΚ - Κοινό φορολογικό καθεστώς εφαρμοστέο σε συγχωνεύσεις, διασπάσεις, εισφορές ενεργητικού και ανταλλαγές μετοχών που αφορούν εταιρίες διαφορετικών κρατών μελών - Άρθρο 11, παράγραφος 1, στοιχείο α' - Οικονομικώς βάσιμοι λόγοι - Αναδιάρθρωση ή ορθολογικότερη οργάνωση των δραστηριοτήτων των ενεχόμενων στη σχετική πράξη εταιριών - Έννοιες)
      (2012/C 25/12)
      Γλώσσα διαδικασίας: η πορτογαλική
      
         Αιτούν δικαστήριο
      
      Supremo Tribunal Administrativo
      
         Διάδικοι στην υπόθεση της κύριας δίκης
      
      FOGGIA-Sociedade Gestora de Participações Sociais SA
      
         κατά
      
      Secretário de Estado dos Assuntos Fiscais
      
         παρισταμένου του
      
      Ministério Público
      
         Αντικείμενο
      
      Αίτηση εκδόσεως προδικαστικής αποφάσεως — Supremo Tribunal Administrativo — Ερμηνεία του άρθρου 11, παράγραφος 1, στοιχείο α', της οδηγίας 90/434/ΕΟΚ, της 23ης Ιουλίου 1990, σχετικά με το κοινό φορολογικό καθεστώς για τις συγχωνεύσεις, διασπάσεις, εισφορές ενεργητικού και ανταλλαγές μετοχών που αφορούν εταιρείες διαφορετικών κρατών μελών (ΕΕ 1990, L 225, σ. 1) — Πράξεις αποσκοπούσες στη φοροδιαφυγή ή τη φοροαποφυγή — Έννοια των «οικονομικώς βάσιμων λόγων» και «αναδιάρθρωσης ή ορθολογικότερης οργάνωσης των δραστηριοτήτων των εταιρειών που συμμετέχουν στη σχετική πράξη»
      
         Διατακτικό
      
      Το άρθρο 11, παράγραφος 1, στοιχείο α', της οδηγίας 90/434/ΕΟΚ του Συμβουλίου, της 23ης Ιουλίου 1990, σχετικά με το κοινό φορολογικό καθεστώς για τις συγχωνεύσεις, διασπάσεις, εισφορές ενεργητικού και ανταλλαγές μετοχών που αφορούν εταιρείες διαφορετικών κρατών μελών, έχει την έννοια ότι, σε περίπτωση πράξεως συγχωνεύσεως δύο εταιριών του ίδιου ομίλου, μπορεί να συνιστά τεκμήριο ότι η πράξη αυτή δεν πραγματοποιήθηκε για «οικονομικώς βάσιμους λόγους» κατά την έννοια της εν λόγω διατάξεως το γεγονός ότι, κατά την ημερομηνία της πράξεως της συγχωνεύσεως, η απορροφούμενη εταιρία δεν ασκεί καμία δραστηριότητα, δεν κατέχει χρηματοπιστωτικές συμμετοχές και μεταφέρει απλώς υψηλές και απροσδιόριστης προελεύσεως ζημίες στην απορροφούσα εταιρία, καίτοι η πράξη συγχωνεύσεως έχει θετικά αποτελέσματα για τη δομή κόστους του εν λόγω ομίλου. Στο αιτούν δικαστήριο απόκειται να εξετάσει, λαμβανομένου υπόψη του συνόλου των περιστάσεων που διακρίνουν την ένδικη διαφορά επί της οποίας καλείται να αποφανθεί, αν τα συστατικά στοιχεία του τεκμηρίου φοροαπάτης ή φοροαπαλλαγής κατά την έννοια της εν λόγω διατάξεως συντρέχουν στο πλαίσιο της υπό κρίση ένδικης διαφοράς.
      
         (1)  ΕΕ C 134 της 22.5.2010.